### Beslutning

Godkendt.

Afbud: Selma Poulsen (Stedfortræder: Merete Andresen), Connie Lind

### Sagsfremstilling

## Resume og sagens baggrund

Jævnfør styrelsesloven udarbejder Økonomiudvalget senest 15. september forslag til budget for det kommende regnskabsår samt budgetoverslag for de følgende tre år. Forslaget skal undergives to behandlinger i Kommunalbestyrelsen. Ved anden behandling, som afholdes senest den 15. oktober, vedtages forslaget til årsbudget og budgetoverslag af Kommunalbestyrelsen.

Det administrative budgetforslag bygger på budgetoverslag og investeringsplan for 2025-2027, som blev vedtaget ved sidste års budgetlægning. Der er korrigeret for beslutninger, der er taget herefter, ny lovgivning, demografiske ændringer m.v. Overvejelser om nye aktiviteter og reduktioner afventer politisk stillingtagen. Her ud over skal der tages stilling til valg af enten statsgaranteret udskrivningsgrundlag eller selvbudgettering samt skatteprocent og grundskyldspromille.

## Indstillinger

Direktøren indstiller, at budgetforslaget oversendes til 2. behandling.

## Behandling

Direktionen, Økonomiudvalget, Kommunalbestyrelsen.

## Sagsfremstilling

Hermed fremlægges forslag til 1. behandling af budget 2025-2028. Forslaget bygger på det administrative budget, som beskrevet nedenfor.

Forudsætningerne for driftsbudgettet er de budgetoverslag, der blev vedtaget sidste år for budgetoverslagsårene 2025-2027. Herefter er der sket en pris- og lønfremskrivning i overensstemmelse med KL's anbefalinger. Der er desuden sket korrektioner for ny lovning, tekniske rettelser og for demografiske ændringer.

Forslag til anlægsbudgettet tager udgangspunkt i den investeringsplan for 2025-2027, som blev besluttet ved sidste års budgetlægning.

Der er i det administrative budget forudsat uændret skatteprocent for indkomstskat.

Skatter og generelle tilskud bygger på en forudsætning om, at det statsgaranterede udskrivningsgrundlag lægges til grund for budgetteringen. Kommunalbestyrelsen skal ved 2. behandlingen tage endeligt stilling til, om der skal vælges statsgaranti eller selvbudgettering.

Med disse forudsætninger er hovedtallene i forslaget til 1. behandlingen følgende:

![](data:image/png;base64...)

Dette giver følgende målepunkter i forhold til den økonomiske politik, som Kommunalbestyrelsen har vedtaget:

![](data:image/png;base64...)

Konkrete beslutninger om nye aktiviteter og forslag til reduktioner er ikke indarbejdet i det administrative budget, men afventer en politisk stillingtagen i den videre proces.

Yderligere beskrivelser af de forudsætninger, der ligger bag budgetforslaget, findes i Perspektivnotatet i høringsmaterialet på dette link: [Budget 2025 ([url])]([url])

Takster og gebyrer er fastsat i henhold til budgetforsalget. Taksterne skal i givet fald reguleres i henhold til beslutninger, der efterfølgende træffes. Størrelsen af takster og gebyrer for 2025 fremlægges til samlet endelig vedtagelse ved budgettets 2. behandling.

Det budgetmateriale, som har været forelagt på Kommunalbestyrelsens budgetseminar 22. og 23. august 2024, er efterfølgende sendt i høring med svarfrist den 5. september 2024. Høringssvarene kan ses på: [Budget 2025 (kalundborg.dk)](https://kalundborg.dk/politik/budget-og-regnskab/budget/budget-2025)

Ifølge tidsplanen for budget 2025 er sidste frist for aflevering af ændringsforslag til budgettet den 26. september 2024 kl. 8.00, til [e-mail].

## Økonomiske konsekvenser

Jf. høringsmaterialet.

## Direktionens møde den 9. september 2024:

Anbefales.

## Hovedudvalgets møde den 10. september 2024:

Medarbejdersiden i HU er meget bevidste om vi får et par år med økonomiske udfordringer, men anbefaler på trods af det, at der fokuseres på stabilitet og kontinuitet i opgaveløsningerne, også for at fastholde vores fokus på den attraktive arbejdsplads samt at der fortsat er mulighed for at arbejde med forebyggende indsatser og velfærdsteknologier. Hvis der bliver behov for at reducere i serviceniveauet, opfordrer medarbejdersiden til, at der politisk tages ansvar og dermed anviser hvilke opgaver der fremadrettet ikke skal løses.

Medarbejdersiden kan derudover ikke bakke op om at skære i de centrale HR-puljer, da dette vil have en yderligere negativ påvirkning af arbejdet med de attraktive arbejdspladser.

Medarbejdersiden i HU anbefaler også at man udarbejder en langsigtet investeringsplan for vedligeholdelse af de kommunale bygninger, herunder skolerne.

Medarbejdersiden i HU anbefaler at man som en del af budgettet får udarbejdet en konkret plan for samlingen af hele den administrative organisation på [adresse], herunder en beskrivelse af de økonomiske konsekvenser.

### Sagens forløb

11/09/2024 Økonomiudvalget
Anbefales.

Afbud: Sarah Jørgensen